Narodna skupština
20071023

Nisam u vodama prava, ali čitajući Zakon o lokalnim izborima, i običan laik jasno može da vidi da predsednik Skupštine Dulić mora da raspiše izbore za gradonačelnika posle smrti gospodina Nenada Bogdanovića. To se vidi u članu 60. Zakona o lokalnim izborima. Pošto nemamo Ustavni sud, a uviše navrata smo govorili da ga nemamo, najverovatnije nećemo ni dobiti odgovor da li je sve po zakonu i Ustavu. Ono što bih posebno da istaknem, i zbog javnosti Srbije, jeste - da je ovde gospodin Tomislav Nikolić ostao, ne bi se ovo desilo. Normalno da bi on raspisao izbore po Zakonu i Ustavu. Prvi put u ovoj skupštini postoji pozitivna energija i rad. To se dokazalo i to možete videti sada, gledaoci Srbije, a i vidi se kako treba da se vodi Skupština, kada je vodi moja uvažena koleginica, gospođica Nataša Jovanović, potpredsednica Skupštine Srbije.